open-index/open-wikipedia-markdown huggingface dataset:
ธีโอดอร์ กิลล์

**ธีโอดอร์ กิลล์** () นักมีนวิทยาและสัตววิทยาชาวอเมริกัน มีชื่อเต็มว่า **ธีโอดอร์ นิโคลัส กิลล์** (Theodore Nicholas Gill)

เกิดเมื่อวันที่ 21 มีนาคม ค.ศ. 1837 ที่นิวยอร์กซิตี้ เริ่มศึกษาภายใต้การสอนของภาคเอกชน กิลล์มีความสนใจในวิชาประวัติศาสตร์ธรรมชาติวิทยา และมีความสัมพันธ์อันดีกับเจ. คาร์สัน เบรวูร์ท ในการจัดเรียงอันดับของกีฏวิทยาและงานสะสมมีนวิทยา ก่อนที่จะเดินทางไปวอชิงตัน ดี.ซี. ในปี ค.ศ.  1863  เพื่อทำงานที่สถาบันสมิธโซเนียน กิลล์ทำงานด้านจัดหมวดหมู่ของสัตว์เลี้ยงลูกด้วยนม, ปลาและหอย  และยังเป็นบรรณารักษ์ที่สถาบันแห่งนี้และยังเป็นผู้ช่วยอาวุโสห้องสมุดของสภาคองเกรสอีกด้วย

กิลล์เป็นศาสตราจารย์ด้านสัตววิทยาที่มหาวิทยาลัยจอร์จวอชิงตัน และเป็นสมาชิกของสโมสรเมกาเธอเรี่ยม ที่สถาบันสมิธโซเนียน ในวอชิงตัน ดี.ซี.  และเป็นประธานของสมาคมอเมริกันเพื่อความก้าวหน้าของวิทยาศาสตร์ในปี ค.ศ. 1897

ธีโอดอร์ กิลล์ มีผลงานเขียนทางด้านเอกสารในทางวิชาการด้านสัตววิทยามากกว่า 400 หน้า  และถึงแก่กรรมในวันที่ 25 กันยายน ค.ศ. 1914 
 

## อ้างอิง

## แหล่งข้อมูลอื่น
*ชีวประวัติ 
*http://books.nap.edu/html/biomems/tgill.pdf 

หมวดหมู่:นักมีนวิทยาชาวอเมริกัน

หมวดหมู่:นักสัตววิทยา
ญาติไดโนเสาร์เจ้าเล่ห์ 13

***ญาติไดโนเสาร์เจ้าเล่ห์ 13*** () เป็นภาพยนตร์แอนิเมชันหนังแผ่น ค.ศ. 2007 และเป็นภาพยนตร์ชุดที่สิบสามของซีรีส์ *[[ญาติไดโนเสาร์เจ้าเล่ห์]]* โดยมีพล็อตเรื่องเกี่ยวกับ ลิตเติ้ลฟุต, เซร่า, ดั๊กกี้, สไปค์ และ เพทรี่ ซึ่งต่างมีความตื่นเต้นที่ได้พบกับไดโนเสาร์พันธุ์ท้องเหลือง *[[เป่ยเพี่ยวซอรัส]]* ทั้งสอง ซึ่งได้แก่ ลูฟาห์กับดูฟาห์ ผู้ซึ่งแตกฝูงจากเส้นเดินทางของพวกมันในขณะเดินทางสู่หุบเขาเบอร์รี่ ดูเหมือนว่าลูฟาห์กับดูฟาห์ค่อนข้างเซ่อซ่าสำหรับการเดินทางกลับคืนสู่เส้นทางเดิม ดังนั้น ลิตเติ้ลฟุต และพวกพ้องจึงตัดสินใจที่จะช่วยเพื่อนใหม่ของพวกเขาด้วยการแบ่งปันบทเรียนชีวิตที่สำคัญที่เรียกว่า ความรู้ ไปพร้อมๆกัน เมื่อพวกเขามาถึงหุบเขาเบอร์รี่ ลิตเติ้ลฟุตก็ตระหนักว่าพันธุ์ท้องเหลืองไม่สามารถปฏิบัติตามความรู้ที่เขาได้มอบให้ได้ดีเท่าใดนัก ส่วนเทคนิคที่ดูไร้สาระของพวกเขากลับใช้การได้ ภาพยนตร์ชุดนี้ยังเป็นภาคสุดท้ายของซีรีส์ *[[ญาติไดโนเสาร์เจ้าเล่ห์]]* ตามแผนการปิดตัวโดยสำนักงานยูนิเวอร์แซลแอนิเมชันสตูดิโอ

## ผู้ให้เสียงพากย์
* จอห์น อิงเกิล พากย์เสียงเป็น ผู้บรรยาย/ทอปซี่
* โคดี้ อาเรนส์ พากย์เสียงเป็น ลิตเติ้ลฟุต
* แอนโธนี่ สกิลแมน พากย์เสียงเป็น ลิตเติ้ลฟุต (ร้องเพลง)
* แอนดี้ แมคอะฟี่ พากย์เสียงเป็น เซร่า
* อาเรีย เคอร์ซัน พากย์เสียงเป็น ดั๊กกี้
* เจฟ เบนเนต พากย์เสียงเป็น เพทรี่
* ร็อบ พอลเซน พากย์เสียงเป็น สไปค์/เป่ยเพี่ยวซอรัสหมายเลข 4
* คิวบา กูดดิง จูเนียร์ พากย์เสียงเป็น ลูฟาห์
* แซนดรา โอ พากย์เสียงเป็น ดูฟาห์
* เจสสิก้า จี พากย์เสียงเป็น เทรีย
* มิเรียม ฟลินน์ พากย์เสียงเป็น คุณย่าคอยาว
* พีท เซเพนัค พากย์เสียงเป็น ฟูบี้

## เพลงประกอบภาพยนตร์
เพลงประกอบภาพยนตร์โดย ไมเคิล ทาเวรา และสองเพลงใหม่เขียนโดย มิเชล โบร์แมน กับ อาแมนด้า แมคบรูม

ภาพยนตร์ชุดนี้เป็นผลงานชุดที่สามของซีรีส์ที่ไม่ได้ใช้โน้ตเพลงต้นฉบับของ เจมส์ ออร์เนอร์ ที่มีอยู่ในภาคแรก โดยสองภาคก่อนหน้านี้คือ *[[ญาติไดโนเสาร์เจ้าเล่ห์ 11]]* และ *[[ญาติไดโนเสาร์เจ้าเล่ห์ 12]]* แม้ว่าจะมีธีมที่เก่ากว่าของ ไมเคิล ทาเวรา จากภาคต่อก่อนหน้าที่ยังสามารถได้ยินอยู่ก็ตาม

#### เพลง
* เซย์โซ
* เยลโลเบลลี่บันช์
* ฮาวดูยูโนว์ ?

## การสร้าง
ภาพยนตร์ชุดนี้ได้รับการเปิดเผยที่เว็บไซต์ทางการของญาติไดโนเสาร์เจ้าเล่ห์ผ่านทางเทรลเลอร์

## วันเปิดตัว
ภาพยนตร์ชุดนี้ได้รับการเปิดตัวในรูปแบบดีวีดี ณ วันที่ 27 พฤศจิกายน ค.ศ. 2007 โดยมีภาพยนตร์ *เดอะฮิดเดนแคนยอน* รวมเป็นของแถม

## อ้างอิง

## แหล่งข้อมูลอื่น
* 
* Land Before Time Wiki - Wikia
* Official website

หมวดหมู่:ภาพยนตร์ภาษาอังกฤษ
หมวดหมู่:ภาพยนตร์ที่ออกฉายในปี พ.ศ. 2550
หมวดหมู่:ภาพยนตร์ภาคต่อ
หมวดหมู่:ภาพยนตร์แอนิเมชันยูนิเวอร์แซลพิกเจอส์
หมวดหมู่:ภาพยนตร์โดยยูนิเวอร์แซลพิกเจอส์
หมวดหมู่:ภาพยนตร์แอนิเมชัน
หมวดหมู่:ญาติไดโนเสาร์เจ้าเล่ห์
Certificate of Entitlement

**Certificate of Entitlement** (COE) เป็นระบบจำกัดจำนวนยานยนต์ของรัฐบาลสิงคโปร์ เริ่มใช้เมื่อเดือนพฤษภาคม ค.ศ. 1990 ผู้ซื้อยานยนต์จะต้องประมูลซื้อ COE โดยที่ COE มีจำนวนจำกัดภายใต้การควบคุมของรัฐ ผู้ถือ COE มีสิทธิ์ครอบครองยานยนต์ได้เป็นเวลา 10 ปี เมื่อครบเวลาดังกล่าวจะต้องทำลายยานยนต์หรือ ส่งออกยานยนต์ หรือต่ออายุ COE ไปอีกหนึ่งครั้งมีกำหนด 5 หรือ 10 ปี (ต่ออายุได้เพียงครั้งเดียว)

ด้วยระบบ COE ทำให้สิงคโปร์เป็นประเทศที่ส่งออกยานยนต์ใช้แล้วอันดับสองของโลกรองจากญี่ปุ่น นอกจากประเทศเพื่อนบ้านใกล้เคียงแล้ว ยานยนต์มือสองจากสิงคโปร์ส่งไปไกลถึงนิวซีแลนด์ ลิเบีย และทรินิแดด โดยผู้ส่งออกรถยนต์ได้รับแรงจูงใจทางการเงินจาก **Preferential Additional Registration Fee (PARF)**

## ประเภทของ COE
* ประเภทถ่ายโอนมิได้:
:* ประเภท A: รถยนต์ (1,600 ซีซีหรือต่ำกว่า) และแท๊กซี่
:* ประเภท B: รถยนต์ (ตั้งแต่ 1,601 ซีซี ขึ้นไป)
:* ประเภท D: จักรยานยนต์

* ประเภทถ่ายโอนได้:
:* ประเภท C: รถขนส่งสินค้าและรถโดยสารขนาดใหญ่
:* ประเภท E: Open Category (ใช้กับยานยนต์ประเภทใดก็ได้ แต่โดยส่วนใหญ่มักนำไปใช้กับรถยนต์)

การประมูล COE เริ่มต้นในวันจันทร์แรกและวันจันทร์ที่สามของเดือน และมักจะดำเนินต่อไปถึงวันพุธ (อาจเลื่อนออกไปถ้าเป็นวันหยุดทำการ) ตั้งแต่ ค.ศ. 2009 ถึง ค.ศ. 2011 การเติบโตของยานยนต์ถูกกำหนดไว้ที่ 1.5% ต่อปี สำหรับในครึ่งแรกของ ค.ศ. 2012 (ก.พ.-ก.ค.) จะคงอัตรานี้ต่อไปชั่วคราว และจากนี้ต่อไปถึง ค.ศ. 2014 จะลดอัตราการเติบโตเหลือเพียง 0.5% อย่างไรก็ดี การประมูล COE จะนำยอดยานยนต์ที่ถูกทำลายหรือส่งออกไปแล้วกลับมาให้ประมูลใหม่ด้วย

## การวิพากษ์วิจารณ์
ระบบ COE เอื้อประโยชน์แก่ผู้มั่งมีโดยไม่คำนึงถึงความจำเป็นในการใช้ยานยนต์ คนจน ชนชั้นกลาง ตลอดจนธุรกิจขนส่งต่างได้รับผลกระทบจากความอ่อนไหวของราคา COE ที่เปลี่ยนแปลงอย่างรวดเร็วและถูกกำหนดโดยอุปสงค์ของกลุ่มผู้มั่งมี

## อ้างอิง

## แหล่งข้อมูลอื่น
* Land Transport Authority
* Informatic web on motoring in Singapore 
* COE Prices 

หมวดหมู่:ภาษี
คัง โหย่วเหวย์

**คัง โหย่วเหวย์** (, จีนตัวเต็ม: 康有为, จีนตัวย่อ: 康有為, พินอิน: Kāng Yǒuwéi) นักคิด, นักเขียน และนักปฏิรูปคนสำคัญชาวจีนในช่วงปลายราชวงศ์ชิง

## ประวัติ
คัง โหย่วเหวย์ เกิดเมื่อวันที่ 19 มีนาคม ค.ศ. 1853 ที่ตำบลหนานไห่ มณฑลกวางตุ้ง มีชื่อรองว่า กวางเสีย (康廣廈) สามารถสอบบัณฑิตขั้นจิ้นซื่อได้ จึงได้อีกชื่อหนึ่งว่า คัง หนานไห่ (康南海) เป็นผู้ที่นับถือลัทธิขงจื๊อ

### งานการเมือง
คัง โหย่วเหวย์ได้รับราชการในเจ้ากรมโยธา ในรัชสมัยจักรพรรดิกวางซวี และเคยดำรงดำรงตำแหน่งประธานสมาคมการศึกษาขงจื้อ ต่อมาได้เผยแพร่แนวความคิดเรื่องการปฏิรูปการปกครอง ออกสู่วงกว้าง เพื่อให้เกิดเป็นแนวความคิดและต่อมากลายเป็นการเคลื่อนไหวที่สำคัญต่อมาในราชสำนัก โดยองค์จักรพรรดิเองก็มักปรึกษากับคัง โหว่ยเหวย์และบุคคลอื่นที่มีแนวความคิดตรงกันในเรื่องนี้เสมอ ซึ่งกลายมาเป็นการปฏิรูปร้อยวัน (戊戌變法)

แต่การปฏิรูปครั้งนี้ไม่สำเร็จ เนื่องจากพระนางซูสีไทเฮา ได้ทำการรัฐประหารขึ้นในคืนวันที่ 21 กันยายน ค.ศ. 1898 ภายในพระราชวังฤดูร้อนอี๋เหอหยวน ซึ่งตรงกับวันไหว้พระจันทร์ในปีนั้น และได้ทำการควบคุมองค์จักรพรรดิ ในส่วนของขุนนางและแกนนำการปฏิรูปได้หลบหนีและถูกจับประหารชีวิต 6 คน แต่คัง โหว่ยเหวย์ และกลุ่มผู้สนับสนุนได้หลบหนีไปยังประเทศญี่ปุ่นได้สำเร็จ

### วรรณกรรม
คัง โหว่ยเหวย์ มีผลงานการเขียนที่สำคัญ ๆ ได้แก่ *บทความคังจื่อ* (康子篇), *คนรุ่นใหม่วิจารณ์คำภีร์ปลอม* (新学伪经考), *การปฏิรูปของจักรพรรดิเมจิ* (日本明治變政考), *การปฏิรูปของพระเจ้าปีเตอร์มหาราช* (俄大彼得變政記) เป็นต้น

### เสียชีวิต
คัง โหว่ยเหวย์ เสียชีวิตที่เมืองชิงเต่า มณฑลชานตง เมื่อวันที่ 31 มีนาคม ค.ศ. 1927 สิริอายุได้ 69 ปี ภายหลังจากที่ประเทศจีนในเวลานั้นได้กลายสภาพเป็นสาธารณรัฐจีนแล้ว

## อ้างอิง

หมวดหมู่:นักปฏิวัติ
หมวดหมู่:นักการเมืองราชวงศ์ชิง
หมวดหมู่:บุคคลจากฝัวชาน
เครื่องแบบนักเรียนเกาหลีใต้

นักเรียนในระดับมัธยมศึกษาของประเทศเกาหลีใต้จะสวมเครื่องแบบที่เรียกว่า คโยบก () โดยส่วนใหญ่แล้วโรงเรียนในระดับประถมศึกษายกเว้นโรงเรียนเอกชนบางแห่งจะไม่มีเครื่องแบบนักเรียน โดยเครื่องแบบนักเรียนนี้จะเริ่มถูกกำหนดให้ใส่อย่างเคร่งครัดโดยเริ่มตั้งแต่นักเรียนระดับชั้นมัธยมศึกษาตอนต้นขึ้นไป โดยเครื่องแบบนักเรียนของประเทศเกาหลีใต้มีพื้นฐานมาจากเครื่องแบบแนวตะวันตก ส่วนใหญ่ประกอบไปด้วย เสื้อเชิ้ต, เสื้อสูทและเนคไท พร้อมด้วยกระโปรงสำหรับนักเรียนหญิงและกางเกงขายาวสีเทาสำหรับนักเรียนชาย เครื่องแบบนักเรียนนี้ดาราผู้มีชื่อเสียงมักสวมใส่เพื่อเจาะตลาดวัยรุ่นหรือเพื่อขายผลิตภัณฑ์เกี่ยวกับความบันเทิงที่ให้วัยรุ่น เครื่องแบบนักเรียนนั้นถูกใช้ไปในการพบปะกันในเรื่องของความรักใคร่อยู่บ่อยครั้ง ด้วยเหตุนี้เองเครื่องแบบนักเรียนจนกลายเป็นบางสิ่งที่เกี่ยวข้องกันในการแสดงลักษณะออกในลักษณะของแฟชั่นระหว่างนักเรียนด้วยกัน

## ประวัติ
เริ่มต้นไปในครั้งแรกของเครื่องแบบนักเรียนมีการนำมาใช้ในปี พ.ศ. 2429 สำหรับโรงเรียนแบบตะวันตกแห่งแรก โดยเครื่องแบบอันแรกนั้นมีสีแดงแต่ในเวลาต่อมาได้เปลี่ยนเสื้อเชิ้ตสีดำและมีเสื้อของสตรีสีขาว ระหว่างปี พ.ศ. 2463 ถึง พ.ศ. 2488 จักรวรรดิญี่ปุ่น ซึ่งยึดครองเกาหลีอยู่ในขณะนั้นได้มีการขยายการใช้เครื่องแบบนักเรียนและในระหว่างนั้นได้เปลี่ยนเครื่องแบบเป็นกางเกงขายาวและของนักเรียนหญิงเป็นเสื้อสำหรับสตรีส่วนของนักเรียนชายเป็นเครื่องแบบผ้ากากี

## ส่วนประกอบ
ตัวอย่างโดยปกติของเครื่องแบบนักเรียนเกาหลีใต้นั้นสำหรับนัดเรียนชายประกอบด้วย เสื้อชั้นนอก, เสื้อแขนมีปลอกหุ้มมีปกเสื้อสีขาว, เนคไท, กางเกงขายาวและเสื้อผ้าชั้นนอกสำหรับในฤดูหนาว สำหรับเครื่องแบบนักเรียนหญิงนั้นประกอบไปด้วย กระโปรงยาว, เนคไท, เสื้อคอปกสิขาวแขนยาว, เสื้อกั๊ก, กระโปรงที่มีจีบ, เสื้อนอกสำหรับฤดูหนาวและถุงเท้าสีขาว การแต่งหน้าและทาเล็บส่วนใหญ่ไม่ได้รับอนุญาตให้ทำได้ในโรงเรียน

## อ้างอิง

หมวดหมู่:ประเทศเกาหลีใต้
ก
กองทัพประชาชนเวียดนาม

**กองทัพประชาชนเวียดนาม** () เป็นชื่อกองทัพในสาธารณรัฐสังคมนิยมเวียดนาม มีหน้าที่รับผิดชอบการป้องกันประเทศ กองทัพประชาชนเวียดนามมีลักษณะคล้ายกับกองทัพปลดปล่อยประชาชนจีน เนื่องจากมีพรรคคอมมิวนิสต์เวียดนามคอยดูแล

## ดูเพิ่ม
* กองทัพอินโดจีนฝรั่งเศส
* กองทัพเวียดนามใต้

หมวดหมู่:กองทัพเวียดนาม

ว
ว
หมวดหมู่:โฮจิมินห์
หมวดหมู่:หวอ เงวียน ซ้าป
อีซีดับเบิลยู ฮาร์ดคอร์ ทีวี

**อีซีดับเบิลยู ฮาร์ดคอร์ ทีวี**เป็นรายการโทรทัศน์ที่เกี่ยวกับมวยปล้ำอาชีพประเภทฮาร์ดคอร์ของสมาคมมวยปล้ำอาชีพเอ็กซ์ตรีม แชมเปี้ยนชิพ เรสต์ลิง (อีซีดับเบิลยู) โดยออกอากาศตั้งแต่วันที่ 5 เมษายน ค.ศ. 1993-31 ธันวาคม ค.ศ. 2000 ทางช่องสถานีไซน์ดิเคชั่น โดยมีสนามประจำสมาคม คือ อีซีดับเบิลยู อารีน่า หรือ ดิ อารีน่า ในปัจจุบัน

## อ้างอิง

## แหล่งข้อมูลอื่น
* Retro Junk
* 
* 

หมวดหมู่:รายการของเอ็กซ์ตรีมแชมเปี้ยนชิพเรสต์ลิง
หมวดหมู่:รายการโทรทัศน์อเมริกันที่เริ่มออกอากาศตั้งแต่ พ.ศ. 2536
หมวดหมู่:รายการโทรทัศน์อเมริกันที่ยุติการออกอากาศในปี พ.ศ. 2543
พิเชษฐ์ไชย ผลดี

**พิเชษฐ์ไชย ผลดี**   เกิดเมื่อวันที่ 10 ตุลาคม พ.ศ. 2521 เป็นนักแสดง, นายแบบ, พิธีกร, นักธุรกิจชาวไทย มีผลงานการแสดงมากมาย มีพี่ชายที่เป็นนักแสดงด้วยกัน คือ ติ๊ก เจษฎาภรณ์ ผลดี 

ศึกษาระดับมัธยมศึกษาที่โรงเรียนโยธินบูรณะ ระดับอุดมศึกษาที่ มหาวิทยาลัยสวนดุสิต (เมื่อครั้งยังเป็น สถาบันราชภัฏสวนดุสิต) คณะนิเทศศาสตร์ เอกประชาสัมพันธ์ มีผลงานแสดงละครเรื่อง *[[ท่านชายกำมะลอ]]* (2540), *[[จับตายวายร้ายสายสมร]]* (2541), *[[กัลปังหา (นวนิยาย)|กัลปังหา]]* (2541), *[[ขอหยุดหัวใจไว้เพียงเธอ]]* (2544), *[[เสือ 11 ตัว]]* (2544) เป็นต้น ยังเป็นพิธีกรและร่วมผลิตรายการสารคดีท่องเที่ยวเชิงอนุรักษ์ *เนวิเกเตอร์*  โดยผลิตรายการนี้ยาวนาน 14 ปี 

พิเชษฐ์ไชยเคยได้รับรางวัลโทรทัศน์ทองคำ ครั้งที่ 22 ปี 2550 ในสาขานักแสดงสนับสนุนชายดีเด่น ละครเรื่อง *[[กรุงเทพ ฯ ราตรี]]* ในปี 2555 ได้รับรางวัลระฆังทอง สาขาสื่อสารมวลชน ประเภทบุคคลดีเด่นด้านวิทยุโทรทัศน์ จากรายการ *เนวิเกเตอร์*

## ผลงานละครโทรทัศน์

## ผลงานพิธีกร
* ปี 2548 – 2562   เป็นพิธีกรและผู้ผลิตรายการท่องเที่ยวเชิงอนุรักษ์ "เนวิเกเตอร์" ออกอากาศทุกวันหยุดนักขัตฤกษ์ ช่อง 3, 10.00 น.

## ผลงานโฆษณา
* การท่องเที่ยวแห่งประเทศไทย (ททท.)
* โรงพยาบาลเจ้าพระยา

## ผลงานมิวสิกวิดีโอ

## ผลงานซีรีส์
* club friday the series 2 ตอน เรื่องเล่าจากวาเลนไทน์ ทางกรีน แชนแนล (2556)

## ผลงานอื่นๆ
* ภาพยนตร์วีซีดี เรื่อง พยัคเมฆ 200 ก้าวเกินตาย, เดินแบบ, โชว์ตัว
* ซิทคอม ระเบิดเถิดเทิง รับบท รังสรรค์ (รับเชิญ) ตอนยอดนักขาย

## งานด้านบริหาร
* ผู้บริหารของบริษัท สบายดีคลับสตูดิโอ จำกัด (ร่วมกับ เจษฎาภรณ์ ผลดี)
* ช่อง YOUTUBE : **เจ้าป่าเข้าเมือง** (ร่วมผลิตคอนเทนต์)

## รางวัล
*รางวัลโทรทัศน์ทองคำ ครั้งที่ 22  ประจำปี พ.ศ. 2550  สาขานักแสดงสนับสนุนชายดีเด่น จากละครเรื่องกรุงเทพฯราตรี' (ช่อง 3) (2551)

## อ้างอิง

## แหล่งข้อมูลอื่น
* http://www.navigatortiktun.com/profiles/profiles.php?profile=tun 

หมวดหมู่:บุคคลจากกรุงเทพมหานคร
หมวดหมู่:บุคคลจากโรงเรียนวัดราชาธิวาส
หมวดหมู่:บุคคลจากคณะวิทยาการจัดการ มหาวิทยาลัยสวนดุสิต
หมวดหมู่:พุทธศาสนิกชนชาวไทย
หมวดหมู่:ชาวไทยเชื้อสายจีน
หมวดหมู่:นักแสดงชายชาวไทย
หมวดหมู่:นักแสดงชายชาวไทยเชื้อสายจีน
หมวดหมู่:นักแสดงละครโทรทัศน์ชายชาวไทย
หมวดหมู่:นายแบบไทย
หมวดหมู่:พิธีกรชาวไทย
หมวดหมู่:ยูทูบเบอร์ชาวไทย
หมวดหมู่:นักเดินทาง
หมวดหมู่:นักสำรวจชาวไทย
หมวดหมู่:นักอนุรักษ์ธรรมชาติ
หมวดหมู่:นักธุรกิจชาวไทย
หมวดหมู่:นักธุรกิจชาวไทยเชื้อสายจีน
หมวดหมู่:นักแสดงชายชาวไทยในศตวรรษที่ 20
หมวดหมู่:นักแสดงชายชาวไทยในศตวรรษที่ 21
หมวดหมู่:ชาวไทยที่มีความหลากหลายทางเพศ
วงศ์นกแซงแซว

**วงศ์นกแซงแซว**  () ลักษณะโดยทั่วไปนกในวงศ์นี้จะมีขนสีดำ ปลายหางเป็นรูปสองแฉก  บางชนิดตามีสีแดงเมื่อโตเต็มวัย ชอบอาศัยบนต้นไม้ สายตาจัดอยู่ในประเภทดีมาก  กินแมลงเป็นส่วนใหญ่ หากินในที่โล่ง มักพบอยู่เป็นคู่ พบรวมกันเป็นฝูงได้ในช่วงฤดูหนาว หรือช่วงอพยพ ร้องเสียงดังฟังดูเหมือนเกรี้ยวกราด นิสัยดุร้าย สามารถเลียนเสียงนกหรือสัตว์ชนิดอื่นได้ สร้างรังอยู่ตามง่ามไม้ ทั่วโลกมีทั้งหมด 22 ชนิด พบในประเทศไทย 7 ชนิด

## อ้างอิง


หมวดหมู่:วงศ์ย่อยนก
ไข้ไม่ทราบสาเหตุ

**ไข้ไม่ทราบสาเหตุ** () คือภาวะซึ่งผู้ป่วยมีไข้ แต่ผลการตรวจร่างกายและการตรวจทางห้องปฏิบัติการโดยแพทย์ไม่ทำให้พบโรคหรือภาวะที่เป็นสาเหตุของไข้
ท่าหมา

[thumb|250px|ภาพวาดท่าหมาใน[กามสูตร|คัมภีร์กามสูตร]]

**ท่าหมา** () คือท่วงท่าของกิจกรรมทางเพศที่ฝ่ายรับอยู่ในท่าหมอบคว่ำลง (โดยปกติเข่าจรดพื้นและวางมือลง) และแยกขาออกจากกันเล็กน้อย ต้นกำเนิดเฉพาะของคำว่า "ท่าหมา" นั้นไม่เป็นที่แน่ชัด หากแต่สันนิษฐานว่าอิงจากท่วงท่าผสมพันธุ์ของสุนัข

การมีกิจกรรมทางเพศรูปแบบนี้ จะเป็นท่าทางกายภาพของสิ่งมีชีวิตเลี้ยงลูกด้วยนมในเพศเมียหลายชนิด บ่อยครั้งเมื่อพวกมันพร้อมที่จะมีเพศสัมพันธ์หรือทำการผสมพันธุ์ โดยลักษณะจะเป็นการก้มโค้งหันหลังให้ ซึ่งถือเป็นกิจกรรมทางเพศและการยั่วยุ ในระหว่างการสอดใส่ช่องคลอดจากด้านหลัง องคชาตอาจแทรกซึมเข้าไปในช่องคลอดได้ลึกขึ้น โดยไปสัมผัสที่ผนังด้านหลังของช่องคลอดเป็นพิเศษ และอาจไปถึงฟอร์นิกซ์ด้านหลัง ในขณะที่ในท่ามิชชันนารี องคชาตจะสัมผัสกับผนังด้านหน้าของช่องคลอดเป็นพิเศษ และปลายองคชาตอาจไปถึงฟอร์นิกซ์ด้านหน้าได้  ในระหว่างที่ดำเนินกิจกรรมทางเพศท่าหมานี้ คู่ขาฝ่ายรับมักได้รับการมองว่าอยู่ในฐานะที่ไม่โต้ตอบ หรือเป็นคู่ขาที่ยอมจำนน ตามที่ระบุไว้ในหนังสือ *เดอะจอยออฟเซ็กซ์*

## ข้อดีและข้อเสีย
ท่าหมาอาจเป็นท่าเซ็กส์ที่ได้รับความนิยมหากฝ่ายใดฝ่ายหนึ่งมีปัญหาที่หลังหรือมีปัญหาสุขภาพอื่นๆ

สำหรับผู้หญิงบางคน ท่าหมาช่วยกระตุ้นบริเวณที่เรียกว่า "จุดจี" อย่างไรก็ตาม ท่านี้อาจกระตุ้นบริเวณคลิตอริสได้เพียงเล็กน้อยเท่านั้น แม้ว่าถุงอัณฑะจะเสียดสีกับคลิตอริสบ้างก็ตาม ซึ่งอาจทำให้ผู้หญิงถึงจุดสุดยอดหรือได้รับการกระตุ้นทางเพศ ดังนั้นผู้หญิงบางคนอาจต้องใช้การกระตุ้นด้วยนิ้วเพื่อให้ถึงจุดสุดยอด

## อ้างอิง

หมวดหมู่:ท่วงท่าเพศสัมพันธ์
เพชรยุพา บูรณ์สิริจรุงรัฐ

**เพชรยุพา บูรณ์สิริจรุงรัฐ** เป็นนักเขียนชาวไทย เกิดและเติบโตที่เชียงใหม่ บิดาชื่อ นายเสถียร แซ่บุ้น มารดาชื่อ ซอนย่า แซ่บุ้น พี่สาวชื่อ เพชรดา อุนตระกูล

งานเขียนแนวความรู้คู่ความบันเทิง (edutainment) การเขียนชีวประวัติบุคคล (biography) เป็นประธานกรรมการบริหาร บริษัท เฌ.เดียมอง จำกัด เจ้าของ ณ เพชร และ นะเพชรเผ็ดสำนักพิมพ์ ผู้ก่อตั้งโครงการ Fullfill the love of being the Thai project หรือ เติมเต็มรักในความเป็นไทย

เพชรยุพา กำลังศึกษาปริญญาเอก หลักสูตรปรัชญาดุษฎี สาขาวิชาการพัฒนาทรัพยากรมนุษย์ (Doctor of Philosophy in Human Resource Development) มหาวิทยาลัยรามคำแหง และเป็นศิษย์เก่าดีเด่นของมหาวิทยาลัยในปี พ.ศ. 2550 จึงเดินเข้าออกยังรั้วพ่อขุนเพื่อประสานงาน ทำกิจกรรม ฯลฯ ประหนึ่งรั้วน้ำเงิน-ทองเป็นบ้านของตัวเอง

เพชรยุพา ได้ศึกษาคอร์สเพิ่มเติม Language Education Program จากคณะโบราณคดี มหาวิทยาลัยศิลปากร ได้รับประกาศนียบัตรจากการบรรยายพิเศษ โครงการหลักสูตรปรัชญาดุษฎีบัณฑิต สาขาการพัฒนาทรัพยากรมนุษย์พัฒนาองค์กรจาก ศาสตราจารย์ ไมเคิล เจ.มาร์ควอร์ท จากมหาวิทยาลัยจอร์จวอชิงตัน สหรัฐอเมริกา ได้รับประกาศนียบัตรจากการบรรยายพิเศษ โครงการ Intercutural Management for Successful Bussiness Across Bodrers จาก Prof. Dr. Claus Schreire แห่ง Luceme University of Applied Sciences and Arts, Lucerne, Switzerland

ผลงานการเขียนที่โดดเด่นก็มี รวมบทกวี เมื่อไหร่เจ้าจะเป็นเฉกเช่นเดิม รวมบทกวี เมื่อรักมาต้องใช้ปัญญาบริหารรัก หนังสือ อยากเป็นบอกอ, ผู้หญิงที่น่ากอดตลอดกาล, จ้างให้ก็ไม่ตกงาน, ดีใจที่เธอได้อ่าน, กล่องลับดารา, นักฆ่าความจน ปัสสรา เตชะพูลย์, ผู้หญิงคนนี้ชื่อลินดา ค้าธัญเจริญ, ยินดีเจ้า สุนทรี เวชานนท์, ไม่ธรรมดา เฉลิมชัย โฆษิตพิพัฒน์, จะมืดกี่ด้านก็ผ่านได้ กรรณิกา ธรรมเกษร, Life.Library ชีวีแสนสุข รศ. รังสรรค์ แสงสุข, ชีวิตบริบูรณ์ บุรี เสรีโยธิน, มาริสา อัลบั้มรับเฉพาะรัก, มนต์คาถาอภิมหาศักดิสิทธิ์, ศรัทธา

เพชรยุพาปวารณาตัวรับใช้พระธรรมและสังคมด้วยการจัดกิจกรรมเกี่ยวกับการพูด 'เพชรยุพา อินเธียเอร์ทอล์ค' ติดต่อกันเป็นเวลาหกปี เพื่อมอบรายได้ให้กับกิจกรรมต่าง ๆ ในสังคม "โครงการเพื่อน้องต้องเรียนรู้" "โครงการเพื่อน้องหนูบ๊อก ๆ เมี๊ยว ๆ" ที่เธอและทีมงานร่วมกันก่อตั้ง พร้อมเขียนหนังสือ

## ผลงานเขียน
* รวมบทกวี เมื่อไหร่เจ้าจะเป็นเฉกเช่นเดิม 2536
* ผู้หญิงที่น่ากอดตลอดกาล 2545
* อยากเป็นบอกอ 2546
* จ้างให้ก็ไม่ตกงาน 2547
* ผู้หญิงคนนี้ชื่อลินดา ค้าธัญเจริญ 2547
* ยินดีเจ้า 2547
* ดีใจที่เธอได้อ่าน 2548
* ไม่ธรรมดา เฉลิมชัย โฆษิตพิพัฒน์ 2549
* ทำสำนักพิมพ์อย่างไรให้ร่ำรวย 2550
* แม่ขาหนูติดยา 2551
* จะมืดกี่ด้านก็ผ่านได้ กรรณิกา ธรรมเกษร 2551
* อยากเป็นบอกอ ภาคพิเศษ 2551
* รวมบทกวี เมื่อรักมาต้องใช้ปัญญาบริหารรัก 2551
* ปัญหา + ปันหา เป็นยาวิเศษ กรรณิกา ธรรมเกษร 2552
* Life.Library ชีวีแสนสุข รศ. รังสรรค์ แสงสุข 2552
* ศรัทธา Faithbook 2553
* มี ME 2553
* Marisa อัลบั้มรับเฉพาะรัก 2553
* ชีวิตบริบูรณ์ บุรี เสรีโยธิน 2553
* พจนานุกรรม 2553
* มนต์คาถาอภิมหาศักดิ์สิทธิ์ 2554
* ยารัก (ภา) ษาไทย 2554
* ผู้ชายที่มีความเสถียรไม่เปลี่ยนแปลง 2554
* ผู้หญิงที่น่ากอดตลอดกาล ปรับปรุง 2554

## อ้างอิง

เพชรยุพา บูรณ์สิริจรุงรัฐ.*ผู้ชายที่มีความเสถียรไม่เปลี่ยนแปลง*.กรุงเทพฯ: ณ เพชรสำนักพิมพ์, 2554. ISBN 978-616-7510-03-3

## แหล่งข้อมูลอื่น
* ณ เพชรสำนักพิมพ์ 
* แฟนเพจ เพชรยุพา บูรณ์สิริจรุงรัฐ

หมวดหมู่:นักเขียนชาวไทย
หมวดหมู่:บุคคลจากคณะมนุษยศาสตร์ มหาวิทยาลัยรามคำแหง
เขียดงู

**เขียดงู** () เป็นอันดับของสัตว์ครึ่งบกครึ่งน้ำอันดับหนึ่ง ใช้ชื่อวิทยาศาสตร์ว่า อันดับ Gymnophion

มีลักษณะโดยรวมของรูปร่าง คือ ลำตัวเรียวยาวคล้ายงูหรือปลาไหล มีทั้งอาศัยอยู่บนบก ในโพรงดิน และในน้ำ โดยลดรูปโครงสร้างหลายประการซึ่งเป็นลักษณะที่พบกับสัตว์ที่มีลำตัวเรียวยาวหรืออาศัยอยู่ในโพรง กล่าว คือ หางมีขนาดเล็กมากหรือไม่มีเลย ไม่มีรยางค์ขาหรือฐานรยางค์ แต่ในสกุล *[[Eocaecilia]]* ที่เป็นซากดึกดำบรรพ์มีรยางค์ขา ตามีขนาดเล็กและบางชนิดอยู่ในร่องของกระดูกกะโหลกและถูกชั้นหนังปกคลุมไว้ ปอดข้างซ้ายมีขนาดเล็กหรือไม่มี ขณะที่บางวงศ์ที่อาศัยอยู่ในน้ำจะไม่มีปอด บางชนิดมีเกล็ดฝังตัวอยู่ในร่องที่แบ่งลำตัวเป็นปล้อง การปฏิสนธิเกิดขึ้นภายใน โดยตัวผู้จะมีอวัยวะถ่ายอสุจิเจริญจากผนังของห้องทวารร่วม บางชนิดวางไข่ในน้ำ และมีระยะเวลาของวัยอ่อนและบางชนิดวางไข่บนบกโดยไม่มีระยะวัยอ่อน ตัวเมียมีพฤติกรรมเฝ้าไข่ แต่เขียดงูส่วนใหญ่กว่าร้อยละ 75 ออกลูกเป็นตัว วัยอ่อนภายในท่อนำไข่ได้รับสารอาหารจากสิ่งผลิตภายในท่อนำไข่

มีลักษณะเด่น คือ ลำตัวเป็นปล้อง ปล้องของลำตัวโดยทั่วไปมีจำนานเท่ากับจำนวนปล้องของกระดูกสันหลัง แต่บางชนิดอาจมีปล้องลำตัวจำนวนสองปล้องหรืออาจจะถึงสามปล้องต่อกระดูกสันหลังหนึ่งปล้อง โดยปล้องลำตัวปฐมภูมิเจริญขึ้นมาก่อนต่อจากนั้นจึงมีปล้องลำตัวทุติยภูมิหรือปล้องลำตัวตติยภูมิเจริญขึ้นมาเป็นลำดับต่อมา เกล็ดของเขียดงูประกอบด้วยคอลลาเจนหลายชั้นเรียงซ้อนกันและฝังตัวอยู่ในร่องตรงส่วนลึกที่สุดของปล้องลำตัวปฐมภูมิ โดยเรียงเป็นลำดับต่อเนื่องกันในแนวเฉียง

กะโหลกของเขียดงูมีชิ้นของกระดูกยึดติดกันแข็งแรงและส่วนใหญ่ไม่มีช่องเปิดที่กะโหลก นอกจากช่องเปิดของอวัยวะรับความรู้สึก ได้แก่ ตา, จมูก, หนวด ในบางวงศ์มีช่องเปิดบริเวณขมับ กระดูกกะโหลกจึงขยับได้บ้าง ฟันที่ขากรรไกรบนอยู่บนกระดูกพรีแมคซิลลา กระดูกแมคซิลโลพาลาทีนและกระดูกโวเมอร์ มีอวัยวะรับรู้จำเพาะ คือ อวัยวะที่แลดูคล้ายหนวด ที่เจริญขึ้นมาจากช่องเปิดที่อยู่ระหว่างตากับช่องเปิดจมูก ตำแหน่งของช่องเปิดหนวดแตกต่างกันในแต่ละชนิด ซึ่งเป็นสิ่งสำคัญที่ใช้ในการอนุกรมวิธาน สัดส่วนความยาวของหนวดที่โผล่พ้นช่องเปิดออกมาก็แตกต่างกันในแต่ละวงศ์ โดยหนวดเป็นโครงสร้างเชิงซ้อนประกอบด้วยกล้ามเนื้อ, ต่อม และท่อ การเจริญของหนวดสัมพันธ์กับตาและอวัยวะจาคอบสัน ซึ่งทำหน้าที่รับรู้สารเคมี

เขียดงูแบ่งออกได้เป็นทั้งหมด 9 วงศ์ ประมาณ 200 ชนิด   กระจายพันธุ์ทั่วไปในเขตร้อน ยกเว้นบนเกาะมาดากัสการ์และทางตะวันออกของเส้นสมมติวอลเลซ ในประเทศไทยพบได้ 1 วงศ์ เช่น เขียดงูเกาะเต่า (*Ichthyophis kohtaoensis*) เป็นต้น 

## การจำแนก
*Rhinatrematidae – 2 สกุล, 11 ชนิด; อเมริกาใต้
*Ichthyophiidae – 3 สกุล, 50 ชนิด; เอเชียใต้และเอเชียอาคเนย์
*Scolecomorphidae – 2 สกุล, 6 ชนิด; แอฟริกา
*Herpelidae – 2 สกุล, 9 ชนิด; แอฟริกา
*Chikilidae – 1 สกุล, 3 ชนิด; อินเดีย
*Caeciliidae – 2 สกุล, 42 ชนิด; อเมริกากลางและอเมริกาใต้
*Typhlonectidae – 5 สกุล, 13 ชนิด; อเมริกาใต้
*Indotyphlidae – 7 สกุล, 21 ชนิด; เซเชลส์, อินเดีย, แอฟริกา
*Siphonopidae – 7 สกุล, 19 ชนิด; อเมริกาใต้
*Dermophiidae – 4 สกุล, 13 ชนิด; แอฟริกา, อเมริกากลางและอเมริกาใต้

## อ้างอิง

## แหล่งข้อมูลอื่น

หมวดหมู่:สัตว์สะเทินน้ำสะเทินบก
หมวดหมู่:เขียดงู
นกแซงแซวเล็กเหลือบ

**นกแซงแซวเล็กเหลือบ** () เป็นนกขนาดเล็กในวงศ์นกแซงแซว เป็นนกประจำถิ่นที่พบในป่าของอนุทวีปอินเดียและเอเชียตะวันออกเฉียงใต้ จับแมลงกินเป็นอาหาร นกแซงแซวเล็กเหลือบคล้ายกับนกแซงแซวชนิดอื่นๆ ในภูมิภาค แต่ต่างตรงมีขนาดเล็กกว่า ลำตัวด้านบนและอกด้านบนสีดำเหลือบฟ้าอมเขียว ปลายหางแฉกลึก

## อ้างอิง

## แหล่งข้อมูลอื่น
* Photos and video

## อ้างอิง

เล็กเหลือบ
หมวดหมู่:นกที่พบในประเทศไทย
หมวดหมู่:นกที่พบในประเทศอินเดีย
แอมฟิอูมาสองนิ้ว

**แอมฟิอูมาสองนิ้ว** (; ) เป็นสัตว์ครึ่งบกครึ่งน้ำชนิดหนึ่ง ในวงศ์แอมฟิอูมา (Amphiumidae)

มีรูปร่างเรียวยาวคล้ายปลาไหลหรืองู ลำตัวลื่นเต็มไปด้วยเมือก ตามีขนาดเล็กมาก ผิวหนังเป็นสีน้ำเงินเข้มหรือดำ ส่วนหัวแหลมยาว ปากกว้างมาก ภายในปากมีฟันที่แหลมคม ขามีขนาดเล็กและสั้นมาก มีนิ้วเท้าทั้งหมด 2 นิ้ว อันเป็นที่มาของชื่อเรียก

มีความยาวได้ถึง 120 เซนติเมตร น้ำหนัก 1,042 กรัม นับเป็นแอมฟิอูมาที่มีขนาดใหญ่ที่สุดในโลก

พบกระจายพันธุ์ในแหล่งน้ำแถบรัฐลุยเซียนา, เวอร์จิเนีย, นอร์ทแคโรไลนา, เซาท์แคโรไลนา และฟลอริดา ออกหากินในเวลากลางคืน โดยกินสัตว์ขนาดเล็กกว่าได้หลากหลาย ทั้ง ปลา, แมลง, กุ้ง, ปู, หอย รวมถึงสัตว์มีกระดูกสันหลังขนาดเล็ก เช่น นกหรือหนูได้ด้วย โดยเป็นสัตว์ที่มีนิสัยดุร้าย ก้าวร้าว

มีฤดูกาลขยายพันธุ์ระหว่างเดือนมิถุนายนและกรกฎาคม ตัวเมียวางไข่ราว 200 ฟอง 

นิยมเลี้ยงเป็นสัตว์เลี้ยง สำหรับผู้ที่นิยมเลี้ยงสัตว์แปลก โดยเลี้ยงในตู้ปลาและจัดสภาพแวดล้อมให้เหมือนในธรรมชาติ

## อ้างอิง

## แหล่งข้อมูลอื่น

หมวดหมู่:แอมฟิอูมา
หมวดหมู่:สัตว์สะเทินน้ำสะเทินบกที่เป็นสัตว์เลี้ยง
แอมฟิอูมา

**แอมฟิอูมา** () เป็นวงศ์ของสัตว์ครึ่งบกครึ่งน้ำในอันดับย่อยซาลาแมนเดอร์ อันดับ Caudata วงศ์หนึ่ง ใช้ชื่อวงศ์ว่า Amphiumidae 

เป็นวงศ์ที่คงรูปร่างของสัตว์ครึ่งบกครึ่งน้ำในวัยอ่อนไว้เมื่อเติบโตเข้าสู่วัยเจริญพันธุ์ คือ ไม่มีเปลือกตา ไม่มีลิ้น ไม่มีเหงือกภายนอก แต่มีเหงือกภายใน และมีช่องเปิดเหงือก 1 คู่ มีขาทั้ง 2 คู่ แต่มีขนาดเล็กมาก และมีจำนวนนิ้วที่แตกต่างกันตั้งแต่ 1-3 นิ้ว มีฟันและมีปอด มีลักษณะเด่น คือ มีลำตัวเรียวยาวคล้ายปลาไหลหรืองูและมีความยาวแตกต่างกัน ตั้งแต่ 33 เซนติเมตร จนถึง 1.2 เมตร 

พบกระจายพันธุ์อยู่เฉพาะแหล่งน้ำที่มีกระแสน้ำไหลไม่แรง ในพื้นที่ภาคตะวันออกเฉียงใต้ของสหรัฐอเมริกาเท่านั้น และบางครั้งอาจขึ้นมาบนบก โดยสามารถกินได้ทั้งสัตว์น้ำและสัตว์บก เช่น แมลง, กุ้ง, ปู, หอย, ปลา, สัตว์ครึ่งบกครึ่งน้ำจำพวกอื่น และหนูตัวเล็ก ๆ ก็สามารถกินได้ หากินในเวลากลางคืน

มีการปฏิสนธิภายในตัว โดยตัวผู้จะถ่ายสเปอร์มาโทฟอร์เข้าไปในช่องทวารร่วมของตัวเมียโดยตรง ขณะเกี้ยวพาราสีกัน ตัวเมียวางไข่บนพื้นโคลนใกล้แหล่งน้ำที่อาศัยและเฝ้าดูแลไข่

แอมฟิอูมา มีเพียงสกุลเดียวเท่านั้น คือ *Amphiuma* แตกต่างกันไปตามจำนวนของนิ้วที่ปรากฏ

*แอมฟิอูมาสามนิ้ว (*Amphiuma tridactylum*)
*แอมฟิอูมาสองนิ้ว (*Amphiuma means*)
*แอมฟิอูมานิ้วเดียว (*Amphiuma pholeter*)

## อ้างอิง

## แหล่งข้อมูลอื่น

หมวดหมู่:อันดับย่อยซาลาแมนเดอร์
หมวดหมู่:สัตว์ที่พบในสหรัฐอเมริกา
หมวดหมู่:แอมฟิอูมา
วงศ์แอกโซลอเติล

**วงศ์แอกโซลอเติล** (; วงศ์: Ambystomatidae) เป็นวงศ์ของสัตว์ครึ่งบกครึ่งน้ำในอันดับซาลาแมนเดอร์ (Caudata) ใช้ชื่อวิทยาศาสตร์ว่า Ambystomatidae

เป็นซาลาแมนเดอร์ที่มีรูปร่างป้อมและใหญ่ ไม่มีเหงือกและไม่มีช่องเปิดเหงือก ไม่มีร่องในโพรงจมูก มีปอด ประสาทไขสันหลังมีลักษณะโครงสร้างคล้ายคลึงกับซาลาแมนเดอร์ในวงศ์ Plethodonidae แต่โครงสร้างหลายประการยังคงรูปแบบแบบโบราณอยู่ การคงรูปโครงสร้างของระยะวัยอ่อนของซาลาแมนเดอร์ในวงศ์นี้อาจเกิดขึ้นเป็นบางโอกาสหรือเป็นส่วนหนึ่งของชีวิต โดยบางชนิดได้ถูกนำมาศึกษาทางวิชาการ เช่น แอกโซลอเติล (*Ambystoma mexicanum*) โดยถูกนำมาศึกษาการเจริญเติบโตในระยะวัยอ่อนมาก และถูกเลี้ยงเป็นสัตว์เลี้ยงด้วย

โดยรวมแล้ว ซาลาแมนเดอร์วงศ์นี้มีความยาวลำตัวจรดหางประมาณ 10-30 เซนติเมตร ส่วนมากอาศัยอยู่บนพื้นดิน การปฏิสนธิเกิดขึ้นภายในตัว การผสมพันธุ์ส่วนใหญ่เกิดในกลางฤดูหนาวหรือต้นฤดูใบไม้ผลิ การเกี้ยวพาราสีเกิดขึ้นในน้ำ โดยตัวผู้ไปถึงแหล่งน้ำก่อนและรอตัวเมีย ตัวผู้จะแสดงพฤติกรรมต่อหน้าตัวเมียหลายตัวและสัมผัสกับตัวเมียบางตัว ต่อจากนั้นจึงถ่ายสเปอร์มาโทฟอร์ให้ตัวเมียใช้ทวารร่วมหนีบไป ตัวเมียจะวางไข่ในอีกหลายวันต่อมา จากนั้นทั้งคู่จะแยกย้ายกันไป ก่อนจะมาผสมพันธุ์กันอีกในปีถัดมา แต่ในบางชนิดจะมีช่วงผสมพันธุ์ระหว่างฤดูใบไม้ร่วง การเกี้ยวพาราสีอยู่บนพื้นดินและวางไข่บนพื้นดิน ซึ่งรังที่ใช้วางไข่ถูกน้ำท่วมโดยฝนกลางฤดูหนาวหรือต้นฤดูใบไม้ผลิหรือจากน้ำที่เกิดขึ้นจากการละลายของหิมะ วัยอ่อนเมื่ออกจากไข่จะอาศัยอยู่ในน้ำ

มีทั้งหมดประมาณ 33 ชนิด มีเพียงสกุลเดียว คือ *Ambystoma* พบกระจายพันธุ์ตั้งแต่ทวีปอเมริกาเหนือ ตั้งแต่ใต้สุดของแคนาดาไปจนถึงใต้สุดของที่ราบสูงเม็กซิโก

## การจำแนก
* *[[Ambystoma altamirani]]* Dugès, 1895 
* *[[Ambystoma amblycephalum]]* Taylor, 1940 
* *[[Ambystoma andersoni]]* Krebs and Brandon, 1984 
* *[[Ambystoma annulatum]]* Cope, 1886 
* *[[Ambystoma barbouri]]* Kraus and Petranka, 1989 
* *[[Ambystoma bishopi]]* Goin, 1950 
* *[[Ambystoma bombypellum]]* Taylor, 1940 
* *[[Ambystoma californiense]]* Gray, 1853 
* *[[Ambystoma cingulatum]]* Cope, 1868 
* *[[Ambystoma dumerilii]]*  (Dugès, 1870) 
* *[[Ambystoma flavipiperatum]]* Dixon, 1963 
* *[[Ambystoma gracile]]*  (Baird, 1859) 
* *[[Ambystoma granulosum]]* Taylor, 1944 
* *[[Ambystoma jeffersonianum]]*  (Green, 1827) 
* *[[Ambystoma laterale]]* Hallowell, 1856 
* *[[Ambystoma leorae]]*  (Taylor, 1943) 
* *[[Ambystoma lermaense]]*  (Taylor, 1940) 
* *[[Ambystoma mabeei]]* Bishop, 1928 
* *[[Ambystoma macrodactylum]]* Baird, 1850
* *[[Ambystoma maculatum]]*  (Shaw, 1802) 
* *[[Ambystoma mavortium]]* Baird, 1850 
* *[[แอกโซลอเติล|Ambystoma mexicanum]]*  (Shaw and Nodder, 1798) 
* *[[Ambystoma opacum]]*  (Gravenhorst, 1807) 
* *[[Ambystoma ordinarium]]* Taylor, 1940 
* *[[Ambystoma rivulare]]*  (Taylor, 1940) 
* *[[Ambystoma rosaceum]]* Taylor, 1941 
* *[[Ambystoma silvense]]* Webb, 2004
* *[[Ambystoma subsalsum]]* Taylor, 1943
* *[[Ambystoma talpoideum]]*  (Holbrook, 1838) 
* *[[Ambystoma taylori]]* Brandon, Maruska and Rumph, 1982
* *[[Ambystoma texanum]]*  (Matthes, 1855) 
* *[[Ambystoma tigrinum]]*  (Green, 1825) 
* *[[Ambystoma velasci]]*  (Dugès, 1888)  

## อ้างอิง

## แหล่งข้อมูลอื่น

หมวดหมู่:อันดับย่อยซาลาแมนเดอร์
หมวดหมู่:สัตว์ที่พบในทวีปอเมริกาเหนือ
หมวดหมู่:สัตว์ที่พบในประเทศเม็กซิโก
หมวดหมู่:วงศ์แอกโซลอเติล
สี่เสือแห่งเอเชีย

**สี่เสือแห่งเอเชีย** (; หรือ **สี่มังกรแห่งเอเชีย** และ **สี่มังกรน้อย** ในจีนและเกาหลี) เป็นคำที่ใช้อ้างถึงเศรษฐกิจที่พัฒนาอย่างรวดเร็วของฮ่องกง สิงคโปร์ เกาหลีใต้และไต้หวัน ประเทศหรือบริเวณเหล่านี้เป็นบริเวณที่มีอัตราการเติบโตอย่างรวดเร็วและต่อเนื่อง (มากกว่า 7% ต่อปี) และมีการพัฒนาอุตสาหกรรมอย่างรวดเร็วระหว่างต้นคริสต์ทศวรรษ 1950 ถึง 1990 

ในคริสต์ศตวรรษที่ 21 ทั้งหมดได้พัฒนาไปสู่เศรษฐกิจที่ก้าวหน้าและมีรายได้สูง โดยเฉพาะความสามารถในการแข่งขัน ตัวอย่างเช่น ฮ่องกงและสิงคโปร์เป็นผู้นำทางด้านศูนย์กลางการเงินระดับนานาชาติในขณะที่เกาหลีใต้และไต้หวันเป็นผู้นำทางด้านเทคโนโลยีสารสนเทศ ความสำเร็จทางเศรษฐกิจของประเทศเหล่านี้เป็นแบบจำลองสำหรับประเทศกำลังพัฒนา โดยเฉพาะลูกเสือเศรษฐกิจในเอเชียตะวันออกเฉียงใต้

ประสบการณ์ของประเทศในกลุ่มเสือนี้ขึ้นกับนโยบายทางด้านอุตสาหกรรมซึ่งสนับสนุนการส่งออกและการเป็นชาติอุตสาหกรรม ธนาคารโลกได้ยอมรับนโยบายเสรีนิยมใหม่ด้วยความรับผิดชอบต่อการขยายตัว รวมทั้งการรักษาระบบการค้าทางด้านการส่งออกโดยยอมรับข้อดีของนโยบายการควบคุมทางการเงิน เช่นการกำหนดการลงทุนในตลาดล่างโดยรัฐสำหรับการให้กู้ต่ออุตสาหกรรมส่งออกเฉพาะอย่าง มีการวิเคราะห์จากหลากหลายสถาบันว่านโยบายของรัฐทำให้การเจริญเติบโตเกิดขึ้นได้ดีแต่ไม่ได้เหมาะกับลัทธิเสรีนิยมใหม่ นักวิเคราะห์บางคนโต้แย้งว่านโยบายอุตสาหกรรมและการแทรกแซงของรัฐมีอิทธิพลมากกว่ารายงานที่ธนาคารโลกกล่าวแนะ แต่ก็ทำให้มีการเติบโตอย่างยั่งยืนมามากกว่าทศวรรษ ลักษณะทั่วไปของประเทศในกลุ่มเสือคือรัฐบาลให้ความสำคัญกับการลงทุนทางด้านการศึกษา ระบบการเมืองที่ไม่เป็นประชาธิปไตยและเน้นเครือญาติในการพัฒนาช่วงแรก เป็นพันธมิตรที่แน่นแฟ้นของสหรัฐอเมริกา

ความล้มเหลวทางเศรษฐกิจของประเทศกลุ่มเสือเกิดขึ้นในวิกฤตการณ์การเงินในเอเชีย พ.ศ. 2540 สิงคโปร์และไต้หวันไม่ได้รับอันตราย เกาหลีใต้ประสบปัญหาหนี้เสียจำนวนมาก ส่วนฮ่องกงประสบปัญหาเกี่ยวกับการโจมตีตลาดหุ้นและสกุลเงิน แต่ไม่กี่ปีต่อมา ประเทศในกลุ่มเสือเหล่านี้ก็กลับมามีเสถียรภาพทางเศรษฐกิจดังเดิม รวมทั้งเกาหลีใต้ที่มีสถานการณ์ย่ำแย่ที่สุด

## ข้อมูลเขตการปกครอง

### อันดับความน่าเชื่อถือ

### ประชากร

### เศรษฐกิจ

### คุณภาพชีวิต

### เทคโนโลยี

### การเมือง

### องค์กรและกลุ่ม

## ดูเพิ่ม
* ประเทศพัฒนาแล้ว
* กลุ่มประเทศเศรษฐกิจขนาดใหญ่ จี 20
* ประเทศอุตสาหกรรมใหม่
* วิกฤตการณ์การเงินในเอเชีย พ.ศ. 2540

## หมวดหมู่

## อ้างอิง

## อ่านเพิ่ม
* Ezra F. Vogel, *The Four Little Dragons: The Spread of Industrialization in East Asia* (Cambridge, Massachusetts: Harvard University Press, 1991).
*Hye-Kyung Lee & Lorraine Lim, *Cultural Policies in East Asia: Dynamics between the State, Arts and Creative Industries* (Palgrave Macmillan, 2014). 
*H. Horaguchi & K. Shimokawa, *Japanese Foreign Direct Investment and the East Asian Industrial System: Case Studies from the Automobile and Electronics Industries (*Springer Japan, 2002).

## แหล่งข้อมูลอื่น
* BBC report on the Asian Tigers in the aftermath of the 1997 Financial Crisis (includes map of the Asian Tigers)
* ASEAN tigers
* The Elephant at the Gate in ''China Economic Review''

หมวดหมู่:ทวีปเอเชีย
Openfiler

**Openfiler** เป็น ซอฟต์แวร์โอเพนซอร์ส ที่ออกแบบมาเพื่อให้บริการจัดเก็บไฟล์และข้อมูล หรือที่เรียกอีกอย่างว่า ไฟล์เซิร์ฟเวอร์ อีกทั่งยังมีบริการ เว็บเซิร์ฟเวอร์ เมลเซิร์ฟเวอร์ อยู่ภายใต้ สัญญาอนุญาตสาธารณะทั่วไปของกนูรุ่นที่ 2 **Openfiler**ถูกสร้างขึ้นโดย ดัดแปลงมาจากระบบ Xinit ลินุกซ์ ดิสโทรสายหนึ่ง ในรุ่นปัจจุบัน 2.99.1 ได้เปลี่ยนแปลงระบบปฏิบัติการลินุกซ์ ดิสโทรเป็น Cent OS ในการควบคุม ติดตาม และการตั้งค่า ของซอฟต์แวร์ จะกระทำผ่านหน้าเว็บไซต์ทั้งหมด

## อ้างอิง

## ดูเพิ่ม
* FreeNAS

หมวดหมู่:หน่วยเก็บข้อมูลคอมพิวเตอร์
หมวดหมู่:อุปกรณ์หน่วยเก็บข้อมูลคอมพิวเตอร์
ขุนศึก

**ขุนศึก** เป็นบุคคลผู้มีอำนาจควบคุมทั้งทหารและพลเรือนเหนือพื้นที่เล็กกว่าชาติเนื่องจากกองทัพซึ่งภักดีต่อตัวขุนศึก แต่ไม่มีอำนาจถึงรัฐบาลกลาง คำว่า "ขุนศึก" ยังอาจหมายถึง ผู้รับอุดมการณ์ที่ว่า สงครามนั้นจำเป็น และมีหนทางและอำนาจในการเข้าสู่สงคราม ปัจจุบัน คำนี้มีความหมายโดยนัยรุนแรงว่า บุคคลซึ่งใช้อำนาจเกินกว่าที่กฎหมายอนุญาตให้ตำแหน่งหรือยศ (ถ้ามี) ของผู้นั้นใช้มาก ในทางกลับกัน ภายใต้ระบบเจ้าขุนมูลนาย ผู้นำทางทหารท้องถิ่นอาจมีอัตตาณัติสูง (ความเป็นผู้กำหนดตนเอง)  และมีกองทัพส่วนตัว และยังได้รับความชอบธรรมจากความจงรักภักดีอย่างเป็นทางการต่อรัฐบาลกลาง

## อ้างอิง


หมวดหมู่:การเมือง
หมวดหมู่:ผู้นำ
เพลี้ยอ่อนถั่ว

**เพลี้ยอ่อนถั่ว** ( Koch.) เป็นแมลงประเภทปากดูด (sucking pest) ดูดกินน้ำเลี้ยงจากทุก ๆ ส่วนของพืช เช่น ลำต้น ใบ ยอด กิ่ง และดอก ตลอดจนฝัก โดยใช้ปากแบบเจาะดูดแทงเข้าไปในเนื้อเยื่อพืช แล้วดูดกินน้ำเลี้ยง ทำให้ยอด และใบอ่อน มีอาการหงิกงอ และเหี่ยวแห้ง ทำให้ใบเหลือง และร่วงหล่นไป เมื่อพืชถูกทำลายมาก ๆ จะหยุดเจริญเติบโตและตายได้ เป็นพาหะนำไวรัสมาสู่พืชตระกูลถั่ว ทำให้เกิดโรคใบด่าง (Mosaic) ซึ่งเป็นโรคของใบที่สำคัญมากของถั่วฝักยาวที่ปลูกในภาคตะวันออกเฉียงเหนือ  เพลี้ยชนิดนี้ทำลายพืชได้หลายชนิดเช่น ถั่วพุ่ม ถั่วปากอ้า ถั่วดำ ผักกาดเขียวปลี ผักกวางตุ้งและผักกาดหัว

สารสกัดจากพืชบางชนิดใช้กำจัดเพลี้ยอ่อนถั่วได้ดี เช่น น้อยหน่า สลอดและกันเกรา ในขณะที่กะเม็ง ฝักคูณ น้ำนมราชสีห์และดอกดาวเรืองออกฤทธื์ได้ในระดับปานกลาง

## อ้างอิง

หมวดหมู่:แมลง
แทสส์

**ปีเตอร์ เซเนอร์เชีย** (Peter Senerchia) หรือชื่อในวงการมวยปล้ำ **แทสส์** (Tazz) เกิด 11 ตุลาคม ค.ศ. 1967 เป็นอดีตนักมวยปล้ำอาชีพ, นักพากย์ และผู้ประกาศชาวอเมริกันที่มีชื่อเสียง โดยเฉพาะจากผลงานใน ECW และ WWE รวมถึงบทบาทใน AEW

## เส้นทางอาชีพมวยปล้ำ
เริ่มฝึกปล้ำในช่วงปลายทศวรรษ 1980s โดยมีพื้นฐานการต่อสู้จาก ยูโดและมวยปล้ำสมัครเล่น
ใช้ชื่อว่า "The Tazmaniac" ในช่วงแรก ออกสไตล์นักสู้ดุเดือดร่างเล็ก

เป็นหนึ่งในตัวท็อปของ Extreme Championship Wrestling (ECW)
ได้รับฉายา The Human Suplex Machine เพราะปล้ำด้วยการซัพเพล็กซ์หลากหลายรูปแบบ
ถือว่าเป็น “เสาหลัก” ของค่าย ECW ร่วมกับ Tommy Dreamer, Sabu และ Rob Van Dam
แชมป์ใน ECW:
ECW World Heavyweight Championship (2 สมัย)
ECW World Television Championship (2 สมัย)
FTW Heavyweight Championship (2 สมัย – เขาเป็นผู้สร้างแชมป์นี้เอง)
มีแมตช์ดังกับ Sabu, Shane Douglas, Bam Bam Bigelow

เปิดตัวที่ Royal Rumble 2000 เอาชนะ Kurt Angle ทำให้แฟน ๆ จดจำได้ทันที
แต่ด้วยอาการบาดเจ็บที่คอสะสม ทำให้เส้นทางใน WWE ไม่รุ่งมากนักในฐานะนักปล้ำ
คว้าแชมป์ WWE Hardcore Championship (3 สมัย)
หลังเลิกปล้ำ หันไปทำหน้าที่ ผู้บรรยาย (commentator) ใน SmackDown และ ECW (เวอร์ชั่น WWE)

หลังออกจาก WWE ปี 2009 เขาทำรายการวิทยุและพ็อดแคสต์ของตัวเอง ปี 2020 เซ็นสัญญากับ AEW ทำหน้าที่ผู้บรรยายและผู้จัดการทีม Team Tazz (ประกอบด้วย Brian Cage, Ricky Starks, Powerhouse Hobbs และ Hook ลูกชายแท้ ๆ ของเขา)
บทบาทใน AEW ทำให้ Tazz กลับมาเป็นที่รู้จักของแฟนยุคใหม่

## สไตล์การปล้ำ
เทคนิคผสมผสานยูโด, submission และซัพเพล็กซ์
ท่าไม้ตายที่ดังที่สุดคือ Tazzmission (Katahajime chokehold)
เกียรติยศ
ตำนาน ECW ที่แฟนมักจัดให้อยู่ในระดับ “icon”
มีส่วนช่วยยกระดับสไตล์การปล้ำแบบ hard-hitting, submission, suplex-based
ลูกชายของเขา Hook ก็กลายเป็นดาวรุ่งเด่นใน AEW

## ผลงานแชมป์ความสำเร็จ
***[[Century Wrestling Alliance]]**
** CWA Light Heavyweight Championship (1 time)
***[[Extreme Championship Wrestling|Eastern/Extreme Championship Wrestling]]**
** ECW World Heavyweight Championship (2 times)
** FTW Heavyweight Championship (2 times, inaugural)
** ECW World Television Championship (2 times)
** ECW World Tag Team Championship (3 times) – with Kevin Sullivan (2)1 and Sabu (1)
** Third ECW Triple Crown Champion
***[[Hardcore Hall of Fame]]**
**Class of 2025
* **[[International World Class Championship Wrestling]]**
** IWCCW Light Heavyweight Championship (1 time)
* ***[[Pro Wrestling Illustrated]]***
** Ranked No. 10 of the 500 best singles wrestlers in the PWI 500 in 1999
**PWI ranked him No. 147 of the top 500 singles wrestlers of the "PWI Years" in 2003
* **[[WWE|World Wrestling Federation]]**
** WWF Hardcore Championship (3 times)2
** WWF Tag Team Championship (1 time) – with Spike Dudley
****[[List of Wrestling Observer Newsletter awards|Wrestling Observer Newsletter]]***
** Worst Gimmick (2013) Aces & Eights
** Worst Television Announcer (2013)
**Best Non-Wrestler (2020)
***Victory Championship Wrestling**
**VCW Hall of Fame (Class of 2018)

## อ้างอิง

## แหล่งข้อมูลอื่น

* 
* TNA profile
* 

หมวดหมู่:นักมวยปล้ำอาชีพชาวอเมริกัน
หมวดหมู่:ผู้ประกาศนักมวยปล้ำอาชีพ
หมวดหมู่:ผู้ฝึกสอนมวยปล้ำอาชีพ
สโตเนอร์ร็อก

**สโตเนอร์ร็อก** () ซึ่งรู้จักกันในชื่อ **สโตเนอร์เมทัล** (stoner metal) หรือ **สโตเนอร์ดูม** (stoner doom) เป็นแนวเพลงร็อกที่รวมองค์ประกอบของดูมเมทัลกับไซเคเดลิคร็อกและแอซิดร็อก แนวเพลงนี้เกิดขึ้นในช่วงต้นทศวรรษ 1990 และได้รับการนำเสนอโดยวงไคอัส (Kyuss) และ สลีป (Sleep)

## อ้างอิง
.

หมวดหมู่:แนวเพลงย่อยเฮฟวีเมทัล
หมวดหมู่:ไซเคเดลิกร็อก
มีนาคม พ.ศ. 2555

**มีนาคม พุทธศักราช 2555** เป็นเดือนที่ 3 ของปี พ.ศ. 2555 วันแรกของเดือนเป็นวันวันพฤหัสบดี วันสุดท้ายของเดือนเป็นวันเสาร์

หมวดหมู่:มีนาคม
*2555-03
จอห์น เทมเปิลตัน

**เซอร์จอห์น มาร์ค เทมเปิลตัน** (; 29 พฤศจิกายน ค.ศ. 1912 — 8 กรกฎาคม ค.ศ. 2008) เกิดที่สหรัฐอเมริกา เป็นทั้งนักลงทุน, นักธุรกิจ และ นักการกุศลชาวอังกฤษ

## ประวัติ
จอห์น มาร์ค เทมเปิลตัน เป็นทั้งนักลงทุนและผู้จัดตั้งกองทุนรวม เขาเกิดในเมืองวินเชสเตอร์ รัฐเทนเนสซี และได้เข้าเรียนที่มหาวิทยาลัยเยล รวมถึงได้รับเลือกเป็นสมาชิกสมาคมคมอีลิฮู เขาหาเงินทุนในส่วนค่าเล่าเรียนของเขาจากการเล่นไพ่โป๊กเกอร์ ซึ่งเป็นเกมที่เขามีความชำนาญ เขาสำเร็จการศึกษาใน ค.ศ. 1934 ด้วยผลการเรียนใกล้อันดับต้นๆของชั้น เขาเข้าเรียนที่มหาวิทยาลัยออกซฟอร์ด ในฐานะนักเรียนทุนโรเดส และได้รับศิลปศาสตรมหาบัณฑิตทางกฎหมาย

เทมเปิลตันแต่งงานกับ จูดิธ โฟล์ค ใน ค.ศ. 1937 และทั้งคู่มีลูกสามคน ซึ่งได้แก่ จอห์นจูเนียร์, แอนน์ และ คริสโตเฟอร์ ทั้งนี้ จูดิธได้เสียชีวิตใน ค.ศ. 1951 เนื่องด้วยอุบัติเหตุทางมอเตอร์ไซค์ และเขาได้แต่งงานอีกครั้งกับ ไอรีน เรโนลส์ บัตเลอร์ ใน ค.ศ. 1958 ซึ่งเธอได้เสียชีวิตใน ค.ศ. 1993

เขาเป็นสมาชิกตลอดชีวิตของคริสตจักรเพรสไบที และทำหน้าที่เป็นผู้อาวุโสแห่งคริสตจักรเพรสบิเทียเรียนแรกแห่งอิงเกิิลวูด (NJ) เขาเป็นผู้จัดการมรดกในวิทยาลัยศาสนศาสตร์พรินซ์ตัน ซึ่งเป็นวิทยาลัยเพรสไบทีที่ใหญ่ที่สุด เป็นระยะเวลา 42 ปี และทำหน้าที่เป็นประธานร่วม 12 ปี

เทมเปิลตันได้กลายเป็นมหาเศรษฐี โดยเป็นผู้บุกเบิกกองทุนรวมที่มีความหลากหลายทั่วโลก เทมเปิลตันโกรธลิมิเต็ดซึ่งเป็นกองทุนรวมเพื่อการลงทุนของเขา ซึ่งก่อตั้งขึ้นใน ค.ศ. 1954 และเป็นหนึ่งในบุคคลแรกๆที่ลงทุนในประเทศญี่ปุ่นในช่วงกลางทศวรรษ 1960  เขาได้รับการสังเกตว่าทำการซื้อ 100 หุ้นของแต่ละบริษัทด้วยจำนวนเงินที่น้อยกว่า 1 ดอลลาร์สหรัฐ (หรือ 17 ดอลลาร์สหรัฐในปัจจุบัน) ต่อหุ้นและทำเงินกลับคืนมาหลายต่อหลายครั้งในช่วงระยะเวลา 4 ปี

ใน ค.ศ. 2006 เขาได้รับการจัดอันดับ 7 ประสบการณ์ เป็นอันดับที่ 129 ในรายชื่อคนรวยของนิตยสารซันเดย์ไทม์ส เขาได้ปฏิเสธการวิเคราะห์ปัจจัยทางเทคนิคสำหรับการซื้อขายหุ้น หากแต่มีความพึงพอใจกับการวิเคราะห์ปัจจัยพื้นฐานมากกว่า นิตยสาร *มันนี่* ใน ค.ศ. 1999 เรียกเขาว่า "ผู้สืบเสาะหุ้นระดับโลกที่ยิ่งใหญ่ที่สุดแห่งศตวรรษ"

เทมเปิลตันได้ประกาศสละสัญชาติสหรัฐของเขาใน ค.ศ. 1964 ด้วยเหตุนี้ ทำให้เขาสามารถหลีกเลี่ยงภาษีเงินได้มากกว่า 100 ล้านดอลลาร์สหรัฐเมื่อทำการขายกองทุนรวมต่างประเทศของเขาออกไป เขาเป็นผู้ถือสองสัญชาติ คือ บาฮามาสกับอังกฤษ และอาศัยอยู่ในประเทศบาฮามาส

## การเสียชีวิต
วันที่ 8 กรกฎาคม ค.ศ. 2008 เทมเปิลตันเสียชีวิตที่โรงพยาบาลด็อกเตอร์ส ในแนสซอ ประเทศบาฮามาส เนื่องด้วยปอดบวม ตามเวลาท้องถิ่น 12:20 น. ขณะที่เขามีอายุได้ 95 ปี

## ดูเพิ่ม
* มูลนิธิจอห์น เทมเปิลตัน
* รางวัลเทมเปิลตัน

## อ้างอิง

## แหล่งข้อมูลอื่น
* John Templeton Foundation
* Sir John Templeton Biography  Templeton Foundation
* Obituary of Sir John Templeton in Philanthropy magazine 
* God's Venture Capitalist Slate article by David Plotz
* 16 RULES FOR INVESTMENT SUCCESS by Sir John Templeton 
* Winning in the Stock Market is a hobby  by E R Krishna
* The John Templeton Award for Theological Promise A research award funded by the John Templeton Foundation

หมวดหมู่:นักธุรกิจชาวอังกฤษ
หมวดหมู่:เซอร์
เอ็มดีเอ็นเอ

**MDNA** คือ สตูดิโออัลบั้มลำดับที่ 12 ของมาดอนน่าศิลปินเพลงป๊อปชาวอเมริกัน ออกจำหน่ายเมื่อวันที่ 26 มีนาคม พ.ศ. 2555

## รายชื่อเพลง

# Girl Gone Wild
# Gang Bang
# I'm Addicted
# Turn Up the Radio
# Give Me All Your Luvin' (featuring Nicki Minaj & M.I.A.)
# Some Girls
# Superstar
# I Don't Give A
# I'm A Sinner
# Love Spent
# Masterpiece
# Falling Free

หมวดหมู่:อัลบั้มเพลงภาษาอังกฤษ
หมวดหมู่:อัลบั้มเพลงในปี พ.ศ. 2555
คางคก

[thumb|[จงโคร่ง (*Bufo asper*) คางคกในวงศ์ Bufonidae จัดเป็นคางคกที่มีขนาดใหญ่ที่สุดที่พบได้ในประเทศไทย]]

**คางคก** เป็นชื่อสามัญของสัตว์สะเทินน้ำสะเทินบกในอันดับกบ (Anura) คางคกมีรูปร่างหน้าตาเหมือนกับกบในวงศ์อื่น ๆ ทั่วไป แต่มีลักษณะพิเศษ คือ มีผิวหนังที่เป็นตะปุ่มตะป่ำ และมีพิษซึ่งอาจร้ายแรงถึงขั้นให้ผู้ที่รับประทานเข้าไปถึงแก่ชีวิตได้

คางคก กระจายออกไปในวงศ์ต่าง ๆ ได้แก่ Bufonidae, Bombinatoridae, Discoglossidae, Pelobatidae, Rhinophrynidae, Scaphiopodidae และ Microhylidae โดยเฉพาะอย่างยิ่งในวงศ์ Bufonidae ที่เป็นที่รู้จักกันเป็นอย่างดี และได้ชื่อว่าเป็น คางคกแท้

## อ้างอิง

## แหล่งข้อมูลอื่น


หมวดหมู่:สัตว์แบ่งตามชื่อสามัญ
ลฺหวี่ ต้งปิน

thumb|

**ลฺหวี่ ต้งปิน** (; ค.ศ. 796–1016) เป็นบัณฑิต กวี และนักเล่นแร่แปรธาตุในช่วงราชวงศ์ถัง ซึ่งได้รับการยกย่องให้เป็นเซียนในประมวลเรื่องปรัมปราจีน ลัทธิเต๋าจัดเข้าเป็นเซียนองค์หนึ่งในกลุ่มโป๊ยเซียน (แปดเซียน) และมักแสดงภาพว่า เป็นบัณฑิตชาย เหน็บกระบี่กายสิทธิ์ไว้ที่หลัง กระบี่นี้มีอำนาจขับไล่ภูตผีปิศาจ

หมวดหมู่:โป๊ยเซียน
วงศ์อึ่งอ่าง

**อึ่งอ่าง** หรือ **อึ่ง** เป็นวงศ์ของสัตว์ครึ่งบกครึ่งน้ำในอันดับกบ (Anura) ใช้ชื่อวงศ์ว่า Microhylidae 

ลักษณะโดยรวมของสัตว์ในวงศ์นี้ คือ ตัวเต็มวัยจะมีสันพาดตามขวางที่เพดานปาก 2-3 สัน และส่วนต้นของท่อลมยืดยาวขึ้นมาที่พื้นล่างของอุ้งปาก มีกระดูกสันหลังหน้ากระดูกก้นกบมี 8 ปล้อง แต่ในบางชนิดจะมี 7 ปล้อง กระดูกสันหลังมีเซนทรัลเป็นแบบอย่างของโพรซีลัสหรือเป็นแบบอย่างของไดพลาสิโอซีลัส ลูกอ๊อดส่วนใหญ่มีช่องปากเล็กและซับซ้อน ไม่มีจะงอยปากและไม่มีตุ่มฟันในปาก ช่องเหงือกมีช่องเดียวอยู่ทางด้านท้ายตัวและในแนวกลางลำตัว กินอาหารแบบกรองกิน แต่ในบางชนิดจะมีฟันและมีจะงอยปาก

มีขนาดลำตัวแตกต่างกันมาก ตั้งแต่ 1 เซนติเมตร จนถึง 10 เซนติเมตร อาศัยทั้งอยู่บนบก, ในน้ำ และบนต้นไม้ ลำตัวมีรูปร่างแตกต่างไปกันหลากหลายตามสภาพแวดล้อมที่อาศัย เช่น ชนิดที่อาศัยบนต้นไม้จะมีส่วนปลายของนิ้วขยายออกเป็นตุ่ม ชนิดที่อาศัยอยู่ในโพรงดินจะมีลำตัวแบนราบและหัวกลมหลิม เป็นต้น มีรูปแบบการผสมพันธุ์ที่หลากหลาย ในบางชนิดมีการอาศัยแบบเกื้อกูลกันกับแมงมุมด้วย โดยอาศัยในโพรงเดียวกัน 

## การจำแนก
แบ่งออกเป็น 10 วงศ์ย่อย มีประมาณ 64 สกุล พบประมาณ 436 ชนิด โดยชนิดที่พบได้บ่อยในประเทศไทย ได้แก่ อึ่งอ่างบ้าน (*Kaloula pulchra*), อึ่งอ่างหลังขีด (*K. mediolineata*) ขณะที่บางชนิดก็นิยมรับประทานกันเป็นอาหาร เช่น อึ่งปากขวด (*Glyphoglossus molossus*) เป็นต้น

**วงศ์ย่อย**
*Asterophryinae
*Brevicipitinae
*Cophylinae
*Dyscophinae
*Genyophryninae
*Melanobatrachinae
*Microhylinae
*Otophryninae
*Phrynomerinae
*Scaphiophryninae

## อ้างอิง

## แหล่งข้อมูลอื่น

หมวดหมู่:กบ
หมวดหมู่:วงศ์อึ่งอ่าง
นกอีเสือหลังเทา

**นกอีเสือหลังเทา** (; ) เป็นนกในวงศ์นกอีเสือ (Laniidae)

พบในประเทศบังกลาเทศ, ภูฏาน, กัมพูชา, จีน, อินเดีย, ลาว, พม่า, เนปาล, ปากีสถาน, รัสเซีย, ไทย, และเวียดนาม

## ลักษณะ
หัว ท้ายทอย และหลังเทา ตะโพกน้ำตาลแดง ปีกดำไม่มีแถบขาว คอ ข้างคอ และอกตอนบนขาว ข้างอก ลำตัวด้านล่าง และก้นน้ำตาลแดงแกมเหลือง หางดำ นกวัยอ่อนสีซีดกว่า ลำตัวด้านบนและด้านล่างมีลายเกล็ด

## สถานะ
เป็นสัตว์ป่าคุ้มครองในประเทศไทย

## อ้างอิง

* BirdLife International 2004.  ''Lanius tephronotus''.   2006 IUCN Red List of Threatened Species.   Downloaded on 26 July 2007.

## แหล่งข้อมูลอื่น

หลังเทา
หมวดหมู่:นกที่พบในประเทศไทย
หมวดหมู่:สัตว์ป่าคุ้มครอง
หมวดหมู่:นกที่พบในประเทศปากีสถาน
Journal of Contemporary Asia

***Journal of Contemporary Asia*** เป็นวารสารวิชาการแบบมีผู้เชี่ยวชาญสอบทวนพิจารณาบทความ ตีพิมพ์บทความในสาขาเอเชียศึกษา ก่อตั้งเมื่อ ค.ศ. 1970 และพิมพ์ปีละสี่ครั้ง (รายไตรมาส) ปัจจุบันมีบรรณาธิการและผู้ก่อตั้งคือ Peter Limqueco และ Kevin Hewison

จากรายงาน Journal Citation Reports ใน ค.ศ. 2010 วารสารนี้มีค่า impact factor 0.764 เป็นอันดับที่ 8 ในวารสารวิชาการ 60 ชื่อในหมวดหมู่ "Area studies"

## แหล่งข้อมูลอื่น
* Journal website
หมวดหมู่:Taylor & Francis academic journals
หมวดหมู่:Quarterly journals
หมวดหมู่:Area studies journals
หมวดหมู่:Publications established in 1970
หมวดหมู่:วารสารภาษาอังกฤษ
คางคกบ้าน

**คางคกบ้าน** (; ) หรือ **ขี้คันคาก** ในภาษาอีสานและภาษาลาว หรือที่นิยมเรียกโดยทั่วไปว่า **คางคก**

เป็นสัตว์ในวงศ์คางคก (Bufonidae) ชนิดหนึ่ง จัดว่าเป็นชนิดที่มีขนาดใหญ่ชนิดหนึ่งในวงศ์นี้ มีผิวหนังที่แห้งและมีปุ่มปมทั้งตัว ที่เป็นปุ่มพิษ โดยเฉพาะหลังลูกตา มีรูปทรงกลมคล้ายเมล็ดถั่วขนาดยาวประมาณ 25 มิลลิเมตร กว้าง 10 มิลลิเมตร แผ่นหูมีลักษณะเห็นได้ชัดเจน ขนาดเล็กกว่าลูกตาเล็กน้อย

มีสีผิวหนังเป็นสีน้ำตาลหรือสีเทาตลอดทั้งลำตัว บริเวณรอบปุ่มพิษจะมีสีเข้มกว่าบริเวณอื่น ๆ ใต้ท้องเป็นสีน้ำตาลเหลืองอ่อน ในขณะที่ยังเป็นวัยอ่อนจะเป็นสีขาวซีดกว่า

มีขนาดวัดจากปลายปากจนถึงก้นประมาณ 68-105 มิลลิเมตร พบกระจายพันธุ์ทั่วไปในวงกว้างในทวีปเอเชีย ตั้งแต่แนวเทือกเขาหิมาลัย, อินเดีย, จีนตอนใต้, พม่า, ทุกประเทศในภูมิภาคเอเชียอาคเนย์ และพบได้ทั่วไปในทุกสภาพแวดล้อม ทั้งในเมืองใหญ่และในป่าดิบ

เป็นสัตว์ที่ไม่อยู่ใกล้กับแหล่งน้ำยกเว้นการผสมพันธุ์และวางไข่  จะมีฤดูผสมพันธุ์และวางไข่ในช่วงฤดูร้อนจนถึงปลายฤดูฝน (มีนาคม-กันยายน) เป็นสัตว์ที่กินแมลงและอาหารได้หลากหลายมาก  พบชุกชุมในช่วงฤดูฝน  

คางคก มักเป็นสัตว์ที่มีผู้นิยมรับมารับประทานทั้ง ๆ ที่มีพิษ มักมีผู้เสียชีวิตบ่อย ๆ จากการรับประทานเข้าไป โดยเชื่อว่าเป็นยาบำรุงและรักษาโรคต่าง ๆ ได้ โดยพิษของคางคกนั้นไม่สามารถทำให้หายไปได้ด้วยความร้อน

## อ้างอิง

## แหล่งข้อมูลอื่น

หมวดหมู่:วงศ์คางคก
หมวดหมู่:สัตว์มีพิษ
หมวดหมู่:สัตว์ที่พบในประเทศไทย
เลอมูเอล กัลลิเวอร์

**เลอมูเอล กัลลิเวอร์** เป็นตัวละครหลักของกัลลิเวอร์ผจญภัย วรรณกรรมที่เขียนโดย โจนาธาน สวิฟท์ ตีพิมพ์ครั้งแรกเมื่อ ค.ศ. 1726

## ในสื่อวรรณกรรม ''[[กัลลิเวอร์ผจญภัย]]''
กัลลิเวอร์เกิดใน นอตทิงแฮมเชอร์ เมื่อ ค.ศ. 1661 ที่ซึ่งพ่อของเขามีบ้านเล็กๆ อยู่ เขาได้เข้าเรียนที่มหาวิทยาลัยใน เคมบริดจ์ 3 ปี ตั้งแต่ ค.ศ. 1675 - ค.ศ. 1678 และได้เรียนที่มห่วิทยาลัยต่างๆ อีกมากมาย เขามีควมรู้หลายภาษา ได้แก่ ดัตช์ , ละติน , ฝรั่งเศส , สเปน , อิตาลี การเดินทางของกัลลิเวอร์ เริ่มขึ้นเมื่อ ค.ศ. 1699 และสิ้นสุดเมื่อ ค.ศ. 1715 ซึ่งเป็นลักษณะนิสัยของเขาให้เป็นคนชอบผจญภัย

## ''ในสื่ออื่นๆ''
นอกจากนี้ กัลลิเวอร์ยังถูกถ่ายทอดไปยังสื่ออื่นๆ ได้แก่ โทรทัศน์ และภาพยนตร์ต่างๆ อีกด้วย เช่น กัลลิเวอร์ทีวีซีรีส์ , ภาพยนตร์กัลลิเวอร์ (แสดงโดย แจ็ก แบล็ก ซึ่งเคยแสดงหนังเรื่องกังฟูแพนด้ามาแล้ว) เป็นต้น

## ดูเพิ่ม
* การเดินทางของกัลลิเวอร์

หมวดหมู่:ตัวละครชาวอังกฤษ
หมวดหมู่:ตัวละครที่เป็นผู้รอดชีวิตเพียงผู้เดียว
เปโดร ดี เมนเดซ

***เปโดร ดี เมนเดซ*** เป็นกัปตันเรือชาวโปรตุเกส ผู้พาเลมูเอล กัลลิเวอร์ไปผจญภัย ในวรรณกรรม กัลลิเวอร์ผจญภัย ในตอนที่กัลลิเวอร์ต้องการหลบหนีจากเกาะฮวีนเนม กัปตันเปโดรก็พาเขาหลบหนีออกมาได้สำเร็จ เปโดร ดี เมนเดซ ไม่ค่อยมีบทบาทในเรื่องนี้มากนัก เพราะเป็นเพียงแค่กัปตันที่ทำงานอยู่บนเรือเท่านั้น

หมวดหมู่:ตัวละครชาวอังกฤษ
นกสาลิกาปากดำ

**นกสาลิกาปากดำ** () เป็นนกสีขาวดำในวงศ์นกกา (Corvidae) พบในซีกโลกเหนือ พบทั่วไปในทวีปยุโรป บางส่วนของทวีปเอเชีย และทางตะวันตกเฉียงเหนือของทวีปแอฟริกา ในยุโรป โดยที่ชื่อ "Magpie" นั้นหมายถึงนกสาลิกาปากดำ เนื่องจากเป็นนกสาลิกา หรือ นกแม็กพายเพียงชนิดเดียวในยุโรปที่อยู่นอกคาบสมุทรไอบีเรีย

นกสาลิกาปากดำเป็นหนึ่งในนกที่ฉลาดที่สุด และเป็นที่เชื่อกันว่าเป็นหนึ่งในที่สุดของสัตว์อัจฉริยะทั้งหมดและเป็นนกที่ชอบสะสมข้าวของเครื่องใช้ต่าง ๆ ที่แปลก ๆ หลายอย่างเป็นของใช้ของมนุษย์ ซึ่งมิได้มีความจำเป็นสำหรับนกเลย เช่น ลูกกอล์ฟ  ในประเทศไทยถือเป็นสัตว์ป่าคุ้มครองประเภทนก

นอกจากนี้แล้วนกชนิดนี้ ยังถือเป็นฉายาของนิวคาสเซิล ยูไนเต็ด ทีมฟุตบอลในเอฟเอ พรีเมียร์ลีก เนื่องจากมีสีขนขาว-ดำ เช่นเดียวกับสีประจำทีม

## อ้างอิง

## บรรณานุกรม
*  Database entry includes justification for why this species is of least concern
* Lee, Sang-im; Parr, Cynthia S.; Hwang, Youna; Mindell, David P. & Choe, J. C. (2003) : Phylogeny of magpies (genus *Pica*) inferred from mtDNA data. *Molecular Phylogenetics and Evolution* **29**: 250-257.  PDF fulltext 
* Madge, Steve & Burn, Hilary (1994) : *Crows and jays: a guide to the crows, jays and magpies of the world* A&C Black, London. ISBN 0-7136-3999-7

## แหล่งข้อมูลอื่น

* European Magpie videos, photos & sounds on the Internet Bird Collection
* Ageing and sexing (PDF) by Javier Blasco-Zumeta 

หมวดหมู่:วงศ์นกกา
หมวดหมู่:นกที่พบในประเทศไทย
สาลิกาปากดำ
กลัมดาลคลิช

**กลัมดาลคลิช ** เป็นลูกสาวของชาวนาชาวบรอบ์ดิงแนก ผู้เป็นเพื่อนของเลมูเอล กัลลิเวอร์ ปรากฏตัวในกัลลิเวอร์ผจญภัย กลัมดาลคริชชอบมองว่ากัลลิเวอร์เป็นสัตว์เลี้ยงที่แสนจะน่ารักคำว่า **กลัมดาลคริช** ในภาษาบรอบ์ดิงแนกแปลว่า *นางพยาบาลตัวน้อย* เมื่อตอนที่กัลลิเวอร์เข้าไปอยู่ในวังของพระราชินี กลัมดาลคริชก็ไปด้วย แต่สุดท้าย กัลลิเวอร์ก็หลบหนีจากบรอบ์ดิงแนกได้ เพราะวางแผนตบตากลัมดาลคริช จึงทำให้เธอเสียใจมาก

หมวดหมู่:ตัวละครชาวอังกฤษ
อึ่งอ่าง

**อึ่งอ่าง** หรือ **อึ่งยาง** เป็นสกุลของสัตว์สะเทินน้ำสะเทินบกจำพวกกบในสกุล *Kaloula* ในวงศ์อึ่งอ่าง (Microhylidae) วงศ์ย่อย Microhylinae

พบกระจายพันธุ์ในทวีปเอเชีย เช่น เอเชียใต้, เอเชียตะวันออก และเอเชียอาคเนย์ ลักษณะโดยทั่วไป มีผิวหนังมันลื่น มีสีนํ้าตาลลายขาว ขนาดเมื่อโตเต็มที่มีความยาวประมาณ 7 เซนติเมตร มักทําตัวพองเมื่อถูกรบกวน มักร้องเสียงดังเมื่อนํ้านองโดยเฉพาะหลังฝนตกที่มีอากาศเย็นชื้น เสียงร้องดังระงม

## การจำแนก
ปัจจุบันจำแนกออกได้มีประมาณ 17 ชนิด บางแหล่งข้อมูลยกให้ *[[Kaloula macrocephala|K. macrocephala]]* Bourret 1942 เป็นชนิดที่ถูกต้อง  ในขณะที่เว็บไซต์สัตว์สะเทินน้ำสะเทินบกโลกถือว่าเป็นชื่อพ้องของชนิด *[[Kaloula pulchra|K. pulchra]]* มี 2 ชนิดที่เพิ่งได้รับการอธิบายถึง (เมื่อปี ค.ศ. 2013) และมีอีกหลายชนิดที่ยังไม่ได้รับการบรรยาย

ในประเทศไทยพบอย่างน้อย 3  ชนิด

## References

## แหล่งข้อมูลอื่น
รายชื่อตัวละครในกัลลิเวอร์

***รายชื่อตัวละครในกัลลิเวอร์ผจญภัย***

## มนุษย์
* **[[เลมูเอล กัลลิเวอร์]]** ตัวละครเอก
* **[[เปโดร ดี เมนเดซ]]** กัปตันเรือ
* **ผู้ชายสิบคน** ผู้ช่วยชีวิตกัลลิเวอร์ หลังจากหลบหนีจากบรอบ์ดิงแนก
* **โจรสลัด** ปล้นเรือขณะที่กำลังเดินทางไปติดต่อค้าขายที่อินเดีย และกัลลิเวอร์ถูกปล่อยทิ้งไว้กลางทะเล
* **ภรรยาของกัลลิเวอร์** ห้ามไม่ให้สามีเดินทางผจญภัยอีก หลังจากกลับจากบรอบ์ดิงแนก

## [[ลิลลิพุดและเบลฟุสคู]]
* **ชาวลิลลิพุด**
* **ชาวเบลฟุสคู**
* **พระบรมวงศานุวงลิลลิพุด**
* **พระบรมวงศานุวงศ์เบลฟุสคู**
* **เพื่อนชาวเบสฟุสคู** เล่าให้ฟังถึงแผนการอันชั่วร้ายของชาวเบลฟุสคู

## [[บรอบ์ดิงแนก]]
* **ยักษ์ 7 ตน** ผู้ค้นเจอกัลลิเวอร์ที่หลบซ่อนอยู่
* **ชาวนา**
* **ลูกชายชาวนา**
* **[[กลัมดาลคริช]]** เพื่อนสนิทชาวบรอบ์ดิงแนกของกัลลิเวอร์
* **ชาวบรอบ์ดิงแนก**
* **พระราชินี**
* **พระราชา**
* **คนแคระ** ผู้กลั่นแกล้งกัลลิเวอร์
* **ลิง** ผู้จับกัลลิเวอร์ไปเลี้ยงดู
* **นกตัวใหญ่** ช่วยในการหลบหนีของกัลลิเวอร์

หมวดหมู่:ตัวละครชาวอังกฤษ
มินาโตมิไร 21

**มินาโตมิไร 21** () หรือเรียกว่า **มินาโตมิไร** เป็นย่านหนึ่งในเมืองโยโกฮามะ จังหวัดคานางาวะ ที่รัฐบาลมีนโยบายพัฒนาขึ้นให้เป็นศูนย์กลางแห่งใหม่ของเมืองโยโกฮามะ เพื่อเชื่อมระหว่างย่านคันไนซึ่งเป็นย่านเมืองเก่า กับย่านสถานีรถไฟโยโกฮามะเข้าด้วยกัน

สถานที่สำคัญในบริเวณนี้ เช่น อาคารโยโกฮามะ แลนด์มาร์ก ทาวเวอร์ ศูนย์การประชุมแปซิกฟิกโกโยโกฮามะ สวนสนุกคอสโมเวิลด์ พิพิธภัณฑ์ศิลปะโยโกฮามะ เรือนิปปมมารุ

## แหล่งข้อมูลอื่น

*  

หมวดหมู่:จังหวัดคานางาวะ
หมวดหมู่:โยโกฮามะ